《楚女谣》
宋代·谢翱

楚山萧萧吹绀发，楚女采莲歌夜发。年年种菂迟成藕，水深拔夜丝在手。

悬房学茧秋雨多，化为魂梦巢蜂窠。前花作实采已尽，后花尚蕊船未过。

昨昔浮萍随涨水，湿紫寒青裹莲蕊。

作者简介：（1249—1295）福建长溪（宁德市福安市晓阳镇人），字皋羽，一字皋父，号宋累，又号晞发子。恭帝德祐中元兵南下，文天祥开府延平，率乡兵数百人投之，任咨议参军。及天祥兵败，脱身潜伏民间，避地浙东。尝过严陵，登钓台，祭奠天祥，有《西台恸哭记》传世。后至浦江，与方凤、吴思齐等结月泉吟社。卒，友人方凤、吴思齐等从其初志葬于钓台南。有《晞发集》，编有《天地间集》、《浦阳先民传》等。